รัฐบาลไทย-ข่าวทำเนียบรัฐบาล-รัฐมนตรีว่าการกระทรวงเกษตรฯ ชึ้แผนบริหารจัดการน้ำล่วงหน้าเป็นผลตัดยอดน้ำเหนือเข้าแก้มลิงได้ พร้อมสั่งชป.เตรียมการล่วงหน้าหลังอุตุคาดการณ์ปริมาณฝนภาคใต้
วันศุกร์ที่ 27 ตุลาคม 2560
รัฐมนตรีว่าการกระทรวงเกษตรฯ ชึ้แผนบริหารจัดการน้ําล่วงหน้าเป็นผลตัดยอดน้ําเหนือเข้าแก้มลิงได้ พร้อมสั่งชป.เตรียมการล่วงหน้าหลังอุตุคาดการณ์ปริมาณฝนภาคใต้
“บิ๊กฉัตร” ชึ้แผนบริหารจัดการน้ําล่วงหน้าเป็นผล ตัดยอดน้ําเหนือเข้าแก้มลิง 13 ทุ่งได้กว่า 2 พันล้านลบ.ม. ยันรัฐไม่ทิ้งผู้ได้รับผลกระทบ กษ และมท.ถกแผนช่วยเหลือรอบด้าน พร้อมสั่งชป.เตรียมการล่วงหน้าหลังอุตุคาดการณ์ปริมาณฝนภาคใต้ส่อแววอ่วม
พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานการประชุมหารือเฉพาะกิจเพื่อติดตามสภาพอากาศ และสถานการณ์น้ํา การบริหารจัดการน้ําเพื่อแก้ไขปัญหาอุทกภัย ณ ห้องประชุมธารทิพย์ ศูนย์ปฏิบัติการน้ําอัจฉริยะ (SWOC) กรมชลประทาน สามเสน ว่าจากข้อมูลของกรมอุตุนิยมวิทยาที่ได้คาดการณ์แนวโน้มปริมาณฝนในภาพรวมขณะนี้มีแนวโน้มเริ่มลดน้อยลงทั้งตอนเหนือและอีสาน ก็น่าจะเป็นทิศทางที่ดีขึ้น โดยเฉพาะการระบายน้ําที่เขื่อนเจ้าพระยาจากในช่วง 3 วันที่ผ่านมาฝนตกมากเหนือเขื่อนเจ้าพระยา เป็นผลให้ต้องปรับการระบายน้ําที่เขื่อนเจ้าพระยาจากระบายน้ํา2,600 ลบ.ม./วินาที เป็น 2,700ลบ.ม./วินาที ตั้งแต่ช่วงบ่ายของวันที่23 ต.ค. 60 ส่งผลให้ขณะนี้มีปริมาณน้ําไหลผ่านเขื่อนเจ้าพระยาในอัตรา 2,697ลบ.ม./วินาทีซึ่งหลังจากนี้จะคงปริมาณน้ําให้อยู่ในอัตราไม่เกิน 2,700 ลบ.ม./วินาที ต่อเนื่องไปอีก1สัปดาห์พร้อมกับบริหารจัดการน้ําบริเวณเหนือเขื่อนเจ้าพระยา เพื่อลดปริมาณน้ําที่จะไหลผ่านเขื่อน โดยการแบ่งรับน้ําเข้าระบบชลประทานทั้งสองฝั่งของแม่น้ําเจ้าพระยา รวมกันประมาณ 768 ลบ.ม.ต่อวินาที พร้อมกับรับน้ําเข้าไปเก็บกักไว้ในพื้นที่ลุ่มต่ํา 12 ทุ่ง ที่ปัจจุบันมีปริมาณน้ํารวมกันประมาณ 1,347 ล้าน ลบ.ม. ในขณะที่เขื่อนภูมิพลและเขื่อนสิริกิติ์ ยังคงปิดการระบาย อย่างไรก็ตาม การเพิ่มการระบายน้ําเขื่อนเจ้าพระยาจะส่งผลกระทบพื้นที่ใต้เขื่อนเจ้าพระยาสูงขึ้นประมาณ 20-25ซม. ในช่วงระยะสั้นๆ หลังจากนั้นจะคงการระบายและลดการระบายให้เข้าสู่ภาวะปกติโดยเร็ว
ทั้งนี้ หากเปรียบเทียบการบริหารจัดการน้ําในปี 2554 และ ปี 2560 จากปริมาณฝนเฉลี่ยมีความใกล้เคียงกันโดยปี 2554 ปริมาณฝน 1,771 มม.ขณะที่ปี 2560 ปริมาณฝน 1,740 มม. พบว่าสามารถลดผลกระทบจากน้ําท่วมได้มีประสิทธิภาพมากขึ้นโดยวัดได้จากทั้งจํานวนพื้นที่และเกษตรกรที่ได้รับผลกระทบ เนื่องจากการบริหารจัดการล่วงหน้า อาทิ การจัดทําแก้มลิง การเตรียมทุ่งรับน้ํา การจัดจราจรน้ํา การกําจัดสิ่งกีดขวางทางน้ํา และ การส่งเครื่องสูบน้ํา/ผลักดันน้ําลงพื้นที่อย่างทันเวลา/ครอบคลุม ทําให้ปี 2560 มีผลกระทบน้อยกว่าปี 2554 เช่น ลดปริมาณน้ําไหลผ่านเขื่อนเจ้าพระยา เปรียบเทียบ ณ วันที่ 23 ต.ค. ระดับแม่น้ําเจ้าพระยา อ.เมือง จ.นครสวรรค์ ปี 2554 มีน้ํา 4,200 ลบ.ม./วินาที ปี 2560 มีน้ํา 3,054 ลบ.ม./วินาที ที่เขื่อนเจ้าพระยาปี 2554 มีน้ํา 3,506 ลบ.ม./วินาทีปี 2560 มีน้ํา 2,598 ลบ.ม./วินาที ที่ อ.บางไทร จ.พระนครศรีอยุธยาปี 2554 มีน้ํา 3,693 ลบ.ม./วินาทีปี 2560 มีน้ํา 2,696 ลบ.ม./วินาที
ขณะที่พื้นที่น้ําท่วม ปี 2554 มีพื้นที่น้ําท่วม รวม 67 จังหวัดปี 2560 มีพื้นที่น้ําท่วม รวม 36 จังหวัดพื้นที่เมืองและพื้นที่เศรษฐกิจ เขตอุตสาหกรรม ต่างๆที่น้ําท่วมปี 2554 มีพื้นที่น้ําท่วม รวม 15 จังหวัด ได้แก่ ตาก กําแพงเพชร สุโขทัย พิษณุโลก พิจิตร นครสวรรค์ อุทัยธานี ชัยนาท สิงห์บุรี อ่างทอง สุพรรณบุรี พระนครศรีอยุธยา ปทุมธานี นนทบุรี และ นครปฐมปี 2560 มีพื้นที่น้ําท่วม รวม 1 จังหวัด ได้แก่ สกลนครพื้นที่การเกษตรที่เสียหายปี 2554 เกษตรกร 1.16 ล้านครัวเรือน พื้นที่ 11.16 ล้านไร่ปี 2560 เกษตรกร 0.16 ล้านครัวเรือน พื้นที่ 1.37 ล้านไร่ระยะเวลาที่น้ําท่วม เช่น ลุ่มน้ําเจ้าพระยาตอนล่างปี 2554 ระยะเวลาเฉลี่ย 6 เดือน (ก.ค. - ธ.ค. 54)ปี 2560 ระยะเวลาเฉลี่ย 2 เดือน (ต.ค. - พ.ย. 60)
“ข้อมูลข้างต้นเป็นที่ชัดเจนว่าที่รัฐบาลโดยกระทรวงเกษตรฯ วางแผนการบริหารจัดการน้ําตลอด 2-3 ปีที่ผ่านมา ช่วยลดความเสี่ยงผลกระทบน้ําท่วมได้ค่อนข้างมาก โดยเฉพาะพื้นที่การเกษตรที่เลื่อนระยะเวลาเพาะปลูกให้เร็วขึ้น เช่น ทุ่งบางระกํา และอีก 12 ทุ่งใต้เขื่อนเจ้าพระยา สามารถรองรับน้ําจากพื้นที่ตอนบนไม่ให้ไหลลงสู่ด้านล่างได้ถึง 2,000 ล้านลูกบาศก์เมตร ซึ่งกระทรวงเกษตรฯ ได้สั่งหน่วยงานที่เกี่ยวข้องวางมาตรการดูแลเกษตรกรพื้นที่รับน้ําดังกล่าวให้ได้รับความช่วยเหลือจากภาครัฐ รวมถึงมาตรการช่วยเหลือเกษตรกรในพื้นที่ที่ประสบปัญหาน้ําท่วมทั้งประชาชนและเกษตรกรให้ครอบคลุม และมีรายได้เช่น การจ้างงานโครงการเงินกู้ฉุกเฉิน สนับสนุนปัจจัยการผลิตด้านพืช ประมง ปศุสัตว์ เพื่อชดเชยรายได้ การลดภาระดอกเบี้ย และการเร่งสํารวจควาเสียหายตามาระเบียบกระทรวงการคลัง เป็นต้น” พลเอกฉัตรชัย กล่าว
นอกจากนี้ ยังได้สั่งการกรมชลประทานและหน่วยงานที่เกี่ยวข้อง เตรียมแผนการบริหารจัดการน้ําเพื่อเตรียมรับสถานการณ์อุทกภัยภาคใต้ สร้างการรับรู้ทั้งในและนอกเขตชลประทาน เนื่องจากกรมอุตุนิยมวิทยาคาดการณ์ปริมาณฝนทางภาคใต้มีแนวโน้มสูงจึงขอให้กรมชลฯ ประสานจังหวัดและท้องถิ่น ช่วยเป็นพี่เลี้ยงในการสํารวจอ่างเก็บน้ําขนาดเล็ก หรืออ่างเก็บน้ําที่เป็นกลุ่มเสี่ยงที่อาจจะล้นหรือแตกได้รวมถึงสํารวจเส้นทางน้ําและสิ่งกีดขวางทางน้ําเพื่อเตรียมอุปกรณ์เครื่องมือ เครื่องจักรที่มีประสิทธิภาพไว้ในพื้นที่ล่วงหน้าในการลดผลกระทบให้ได้โดยเร็วที่สุด
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai